इस तरह इस निष्कर्ष पर मैं पहले ही पहुँच चुका था पर इन लघुकथाओं के बीच से गुजरते हुए मेरा यह निष्कर्ष और भी प्रबल–पुष्ट दृढ़–पक्व हुआ है। अब देखिए, इन सभी रचनाकारों ने लघुकथा विधा को अपनाया है पर इनमें भी तीन या चार कोटि की रचनाएँ हो गई हैं। कुछ तो ऐसी हैं जो प्रथम कोटि की हैं, जो सर्जना की सारी शर्तों को पूरा करती है और अपनी स्थायी प्रभावशीलता में किसी भी साहित्यिक कृति, किसी भी श्रेष्ठ कविता, कहानी से टक्कर ले सकती हैं। इनमें इन लघुकथाओं का नाम लिया जा सकता है–